27/02/2015 | Administración LocalMunicipal
Fene
Secretaría
Bases de selección, convocatoria e nomeamento de tribunal para un proceso selectivo: bibliotecario/arquiveiro

ANUNCIO Publicación das bases de selección, convocatoria do proceso selectivo e nomeamento de tribunal para a cobertura dunha praza de bibliotecario como funcionario interino do Concello de Fene, grupo: A; subgrupo: A2; escala: administración especial; subescala: técnica; nivel: medio, mediante o sistema de oposición libre, e para a creación dunha lista de aspirantes para futuras coberturas interinas da dita praza ou da praza de axudante de arquivo-arquiveiro do grupo: A; subgrupo: A2; escala: administración especial; subescala: técnica; nivel: medio. Por resolución de alcaldía núm.148/2015 do 6 de febrero de 2015 adoptouse o seguinte acordo: PRIMEIRO.–Aprobar as bases reguladoras da convocatoria de selección nos termos seguintes: “BASES DE SELECCIÓN PARA A COBERTURA DUNHA PRAZA DE BIBLIOTECARIO COMO FUNCIONARIO INTERINO DO CONCELLO DE FENE, GRUPO: A; SUBGRUPO: A2; ESCALA: ADMINISTRACIÓN ESPECIAL; SUBESCALA: TÉCNICA; NIVEL: MEDIO, MEDIANTE O SISTEMA DE OPOSICIÓN LIBRE, E PARA A CREACIÓN DUNHA LISTA DE ASPIRANTES PARA FUTURAS COBERTURAS INTERINAS DA DITA PRAZA OU DA PRAZA DE AXUDANTE DE ARQUIVO-ARQUIVEIRO DO GRUPO: A; SUBGRUPO: A2; ESCALA: ADMINISTRACIÓN ESPECIAL; SUBESCALA: TÉCNICA; NIVEL: MEDIO. PRIMEIRA.–OBXECTO DA CONVOCATORIA E XUSTIFICACIÓN DA MESMA.1. O obxecto desta convocatoria é a cobertura dunha praza de bibliotecario como funcionario interino do Concello de Fene, grupo: A; subgrupo: A2; escala: administración especial; subescala: técnica; nivel: medio. A cobertura da praza por funcionario interino motívase na substitución transitoria da súa titular, artigo 10.1. b) da Lei 7/2007 polo que se aproba o estatuto básico do empregado público (EBEP en adiante). Así mesmo, o proceso selectivo servirá para a creación dunha lista de aspirantes para a cobertura interina das prazas de bibliotecario ou de axudante de arquivo-arquiveiro pertencentes ó grupo: A; subgrupo: A2; escala: administración especial; subescala: técnica; nivel: medio, para cando sexa posible a súa cobertura de conformidade cos requisitos esixidos pola normativa aplicable -artigo 10.1 do EBEP e, neste ano, o artigo 21. dos da Lei 36/2014- e previa acreditación no expediente da existencia de crédito adecuado e suficiente para esta finalidade, incorporando ó expediente a documentación xustificativa que proceda. A lista de aspirantes creada terá unha vixencia de tres anos a contar dende a publicación das presentes bases no Boletín Oficial da Provincia.2. As funcións a desenvolver na praza de bibliotecario serán, en termos xenéricos, as seguintes: – Planificación e organización da actividade ordinaria da Biblioteca Municipal, coas obrigas inherentes, todo ilo dentro da súa capacitación profesional e baixo as directrices directas da Concellaría responsable. – Automatización de fondos e mantemento do catálogo. – Programación e posta en marcha de actividades e programas de animación á lectura ou doutra índole e propios do eido competencial da unidade. – Atender aos usuarios do servizo. – Colaborar e participar, por necesidade ou requirimento, nos restantes asuntos e actividades do departamento, no eido da súa capacitación profesional. – Calquera outra, propia da súa capacitación profesional, e vinculada co eido competencial no que se integra. As funcións a desenvolver na praza de axudante de arquivo-arquiveiro serán, en termos xenéricos, as seguintes: – Asumir a organización e supervisión técnica xeral das actividades e actuacións desenvolvidas polo servizo, todo ilo dentro da súa capacitación profesional e baixo as directrices emanadas da Alcaldía – Organización e xestión ordinaria do Arquivo Municipal, baixo as directrices emanadas da Alcaldía – Responsabilizarse da adecuada prestación dun servizo de documentación municipal, colaborando e asesorando, no marco da súa capacitación profesional, na configuración dunha base documental de consulta con toda a información oficial e normativa que poida ser requirida dende os diferentes departamentos municipais, así como con aquela que a propia entidade poida xerar. – Prestar asesoramento técnico especializado, no eido da súa capacitación profesional, cando así sexa requirido dende os diferentes departamentos ou servizos – Calquera outra, propia da súa capacitación profesional, e vinculada co eido competencial no que se integra.3. De conformidade co artigo 50 da Lei 30/1992 do réxime xurídico das administracións públicas e o procedemento administrativo común, e en coherencia coa necesidade urxente que pretende cubrirse, o procedemento tramítase de urxencia. SEGUNDA.–TIPO E DURACIÓN DA PROVISIÓN. O aspirante que tralo remate do proceso selectivo obteña a maior puntuación, sempre que non se incorporara ó seu posto a titular da praza e sempre que se acredite no expediente a existencia de crédito adecuado e suficiente para esta finalidade, será nomeado funcionario interino do Concello de Fene da praza de bibliotecario, grupo: A; subgrupo: A2; escala: administración especial; subescala: técnica; nivel: medio. O funcionario interino cesará automaticamente cando a praza sexa cuberta por funcionario de carreira, polas causas previstas no artigo 63 do EBEP ou cando a corporación considere que cesou a excepcionalidade ou as necesidades urxentes e inaprazables que motivaron a súa cobertura interina. TERCEIRA.–SISTEMA SELECTIVO E FORMACIÓN DE BOLSA DE INTERINOS. Segundo o artigo 10.2 do EBEP, a selección de funcionarios interinos realizarase mediante procedementos áxiles que respectarán en todo caso os principios de igualdade, mérito, capacidade e publicidade. As probas selectivas realizaranse polo sistema de oposición libre. CUARTA.–REQUISITOS DOS ASPIRANTES.1. Serán requisitos mínimos dos aspirantes a esta selección de persoal: – Ter a nacionalidade española, sen prexuízo do disposto no artigo 57 do EBEP. – Posuír a capacidade funcional para o desempeño das tarefas. – Ter cumpridos dezaseis anos e non exceder, se é o caso, da idade máxima de xubilación forzosa. – Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non se achar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. – Posuír o título de diplomado ou graduado universitario en biblioteconomía e documentación ou equivalente.2. Os anteriores requisitos deberanse reunir con referencia ó último día de prazo de presentación das solicitudes. QUINTA.–PRESENTACIÓN DE SOLICITUDES E ADMISIÓN DE ASPIRANTES. As solicitudes para tomar parte nas probas selectivas presentarse conforme ó modelo que figura no anexo II e dirixiranse ó alcalde da Corporación expresando que reúnen tódolos requisitos esixidos na base anterior. Presentaranse no rexistro xeral do concello, podendo presentarse tamén conforme ó sinalado no artigo 38.4 da Lei 30/1992. O prazo de presentación de solicitudes de participación será de 10 días hábiles contados a partir do seguinte ó da publicación das presentes bases no Boletín Oficial da Provincia. Á instancia, conforme ó modelo que figura no anexo II, acompañarase inescusablemente da seguinte documentación: – Copia compulsada do Documento Nacional de Identidade, ou pasaporte. – Copia compulsada do título que acredita como requisito mínimo para acceder ó proceso selectivo. – De ser o caso, copia compulsada do CELGA 4 ou equivalente, co que quedarán exentos do exame de galego. Finalizado o prazo de presentación de instancias, o alcalde, mediante resolución, aprobará a lista provisional de admitidos e excluídos que será exposta no taboleiro de edictos do concello e publicada na páxina web do concello, relacionándose os aspirantes excluídos con indicación da causa da súa exclusión. Os aspirantes disporán dun prazo de 5 días hábiles para a subsanación, no seu caso, das deficiencias que se sinalen. Estas subsanacións serán aceptadas ou rexeitadas na resolución que aprobe a lista definitiva, que se publicará no taboleiro de edictos e na páxina web do concello e na que incluirase a composición do tribunal -de non terse designado nun momento anterior- e o lugar, a data e a hora de realización do primeiro exercicio. Contra a resolución na que se declare a lista definitiva de admitidos e excluídos, poderase interpoñer potestativamente recurso de reposición, no prazo dun mes, ante o Órgano que ditou o acto, ou directamente recurso de contencioso-administrativo no prazo de dous meses, ante a Xurisdición Contenciosa-Administrativa, contados a partir do seguinte ó da publicación no taboleiro de edictos e na páxina web do concello. O resto das resolucións serán expostas no taboleiro de edictos e publicadas na páxina web do concello. SEXTA.–TRIBUNAL CUALIFICADOR.1. O tribunal cualificador designado pola alcaldía, en base ó establecido polo EBEP, estará integrado polos seguintes membros: – Presidenta/e (titular e suplente): Unha/un funcionaria/o de carreira ou persoal laboral con titulación igual ou superior á esixida para o ingreso. – Vogais (titulares e suplentes): Tres funcionarias/os de carreira ou persoal laboral con titulación igual ou superior á esixida para o ingreso. – Secretaria/o (titular e suplente): secretaria do Concello de Fene ou persoa que legalmente lle substitúa.2. O tribunal non poderá constituírse, nin actuar sen a presenza, a lo menos, de tres de seus membros, titulares ou suplentes, debendo estar presentes en todo caso o presidente e o secretario ou persoas en quen deleguen. De tódalas reunións que faga o tribunal o/a secretario/a redactará a correspondente acta.3. Os membros do tribunal absteranse de intervir e o comunicarán á autoridade convocante cando concorra algunha das circunstancias previstas no artigo 28.2 de Lei 30/1992 de réxime xurídico das administracións públicas. Os aspirantes poderán recusar ós membros do tribunal cando concorran aquelas circunstancias.4. O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.5. O tribunal non poderá declarar que superaron as probas un número superior de aspirantes ó da praza convocada, sen prexuízo do sinalando na base novena.6.–O tribunal poderá dispoñer a incorporación ós seus traballos de asesores, con voz e sen voto, para as probas en que así o estimen necesario ou conveniente.7.–Os membros concorrentes ás sesións do Tribunal e para os efectos de percepcións de asistencias se clasificarán consonte o disposto no artigo 33 do Real Decreto 462/2002 sobre indemnizacións por razóns de servizo. SÉTIMA.–COMEZO E DESENVOLVEMENTO DA OPOSICIÓN. A selección realizarase de conformidade co previsto nas presentes bases polo sistema de oposición libre cos candidatos que no prazo establecido presentaran a súa documentación. Os aspirantes convocaranse para cada exercicio en chamamento único, sendo excluídos da oposición os que non comparezan, agás nos casos debidamente xustificados e apreciados discrecionalmente polo tribunal. Os aspirantes deberán acreditar a súa personalidade coa exhibición do documento nacional de identidade ou pasaporte. O tribunal publicará os sucesivos anuncios de celebración do segundo e terceiro exercicio no taboleiro de edictos e na páxina web do concello. A cualificación dos exercicios farase pública mediante a publicación da correspondente acta do Tribunal no taboleiro de edictos e na páxina web do concello. A puntuación definitiva estará determinada pola suma das puntuacións obtidas nos exercicios da oposición unha vez superados tódolos exercicios. En caso de empate prevalecerá a puntuación obtida no primeiro exercicio. A oposición constará de tres exercicios, de carácter obrigatorio e eliminatorio (puntuación máxima 20 puntos). Primeiro exercicio. –Consistirá na realización dun test de 40 preguntas mais 5 de reserva con catro respostas alternativas das que só unha será correcta, no tempo de 60 minutos sobre o contido do programa especificado no anexo I. Cada resposta correcta sumará 0,25 puntos. Cada resposta incorrecta restará 0,05 puntos. As respostas en branco nin sumarán nin restarán puntos. Puntuarase cun máximo de 10 puntos, quedando eliminados aqueles que non obteñan un mínimo de 5 puntos. Segundo exercicio. –Consistirá en contestar por escrito, no tempo de 2 horas e 30 minutos, á/ás pregunta/s plantexadas polo tribunal sobre o contido do programa especificado no anexo I. Neste exercicio avaliarase a formación xeral e académica, a claridade, a orde das ideas, a facilidade de exposición escrita e a capacidade de síntese. Puntuarase cun máximo de 10 puntos, quedando eliminados aqueles que non obteñan un mínimo de 5 puntos. Corresponde ao tribunal determinar o nivel de coñecementos básico para acadar a puntuación mínima. Terceiro exercicio. –Consistirá na tradución sen dicionario dun texto proposto previamente polo tribunal, de castelán ó galego, nun tempo máximo de vinte minutos. Este exercicio será cualificado de apto ou non apto. Será non apto aquel exercicio que teña mais de cinco faltas por cada 50 palabras. Quedarán exentas da realización desta proba aquelas persoas que acrediten, coa presentación da instancia, estar en posesión do CELGA 4 ou equivalente. OITAVA.–TOMA DE POSESIÓN. A proposta do tribunal cualificador será publicada no taboleiro de edictos e na páxina web do concello. A proposta elevarase á alcaldía para que, se procede conforme á base segunda, dite a resolución de nomeamento do funcionario interino e de requirimento para que proceda a tomar posesión no prazo que se sinale -a resolución será notificada individualmente ou mediante a súa publicación na páxina web (sen prexuízo da posibilidade de comunicar tamén dita circunstancia por vía telefónica ou por correo electrónico)- debendo achegar, con carácter previo, certificado médico en impreso oficial do Colexio de Médicos e asinado por un colexiado en exercicio no que conste expresamente que teñen a capacidade funcional necesaria para o desempeño das tarefas e declaración xurada de non estar incurso en incompatibilidade para ser persoal das Administracións Públicas e non ter sido separado nin inhabilitado do servizo público. Se no prazo indicado, o aspirante que superou a oposición, non presenta a documentación requirida, o resultado do recoñecemento médico fose “non apto” ou non toma posesión da praza de funcionario interino, quedará sen efecto o nomeamento realizado pasando a nomearse ó primeiro da lista de aspirantes creada. Neste caso, o aspirante ó que se deixou sen efecto o seu nomeamento pasará a ocupar o último lugar da lista de aspirantes, salvo que poida acreditar un suposto de forza maior (entenderase por forza maior, entre outros, estar desempeñando actividade laboral no sector público ou privado debidamente acreditado), en cuxo caso ocupará o primeiro lugar lista/bolsa de aspirantes creada. NOVENA.–FORMACIÓN DE BOLSA DE INTERINOS. Na acta da última sesión do tribunal de selección incluirase unha lista dos/as aspirantes que aprobaron, polo menos, o primeiro exercicio da oposición. En primeiro lugar estarán os aspirantes que aprobaron a oposición e ordenados por puntuación, a continuación estarán os aspirantes que polo menos aprobaron o primeiro exercicio da oposición e ordenados por puntuación. No caso de que o funcionario interino que tomara posesión conforme ó sinalado na base anterior cesara da súa praza pasará a ocupar o primeiro posto na lista de aspirantes creada. Os aspirantes contidos na dita lista serán nomeados por orde de puntuación para a cobertura interina das prazas de bibliotecario ou de axudante de arquivo-arquiveiro pertencentes ó grupo: A; subgrupo: A2; escala: administración especial; subescala: técnica; nivel: medio, para cando sexa posible a súa cobertura de conformidade cos requisitos esixidos pola normativa aplicable -artigo 10.1 do EBEP e, neste ano, o artigo 21. dos da Lei 36/2014- e previa acreditación no expediente da existencia de crédito adecuado e suficiente para esta finalidade, incorporando ó expediente a documentación xustificativa que proceda. A lista de aspirantes creada terá unha vixencia de tres anos a contar dende a publicación das presentes bases no Boletín Oficial da Provincia. O funcionamento das bolsas rexerase polas seguintes normas: – Os chamamentos realizaranse por vía telefónica. En aras de garantir este procedemento o/a interesado/a deberá comunicar ó concello, baixo a súa responsabilidade, calquera alteración do número de contacto, aínda que esta alteración teña carácter transitorio, e como mínimo realizaranse dúas chamadas. O empregado público que realice o chamamento o fará constar mediante dilixencia indicando a disposición ou non do aspirante á cubrir interinamente a praza que corresponda. De non atender ó chamamento, unha vez realizadas como mínimo dúas chamadas, entenderase que o aspirante non ten disposición de cubrir interinamente a praza ● De manifestar a súa disposición, á alcaldía ditará resolución de nomeamento do funcionario interino e de requirimento para que proceda a tomar posesión no prazo que se sinale -a resolución será notificada individualmente ou mediante a súa publicación na páxina web (sen prexuízo da posibilidade de comunicar tamén dita circunstancia por vía telefónica ou por correo electrónico)- debendo achegar, con carácter previo, certificado médico en impreso oficial do Colexio de Médicos e asinado por un colexiado en exercicio no que conste expresamente que teñen a capacidade funcional necesaria para o desempeño das tarefas e declaración xurada de non estar incurso en incompatibilidade para ser persoal das Administracións Públicas e non ter sido separado nin inhabilitado do servizo público. Se no prazo indicado, o aspirante que superou a oposición, non presenta a documentación requirida, o resultado do recoñecemento médico fose “non apto” ou non toma posesión da praza de funcionario interino, quedará sen efecto o nomeamento realizado. Neste caso, o aspirante ó que se deixou sen efecto o seu nomeamento pasará a ocupar o último lugar da lista de aspirantes, salvo que poida acreditar un suposto de forza maior (entenderase por forza maior, entre outros, estar desempeñando actividade laboral no sector público ou privado debidamente acreditado), en cuxo caso ocupará o primeiro lugar lista/bolsa de aspirantes creada. ● De non manifestar a súa disposición, pasarase a chamar ó seguinte aspirante da bolsa. – Ó expirar un nomeamento o/a aspirante retornará ao posto que lle corresponda na bolsa creada. DÉCIMA.–INTERPRETACIÓN DAS BASES. O Tribunal queda autorizado para resolvelas dúbidas que se presenten e adoptalos acordos necesarios para boa orde do proceso selectivo en todo ó non previsto nestas bases. UNDÉCIMA.–RECURSOS. A resolución de alcaldía que aproba as presentes bases pon fin á vía administrativa e contra a mesma poderase interpoñer recurso contencioso-administrativo ante os xulgados do contencioso administrativo, no prazo de dous meses contados dende o día seguinte ao da publicación do anuncio do proceso selectivo no boletín oficial da provincia da Coruña, segundo o art.46.1 da Lei 29/1998 de 13 de xullo da xurisdición contencioso-administrativa. Así mesmo, poderase interpoñer recurso potestativo de reposición ante o alcalde-presidente, no prazo dun mes contado a partir do día seguinte ao da publicación do anuncio do proceso selectivo no boletín oficial da provincia da Coruña (artigos 116, 117 e 48 da Lei 30/92, de 26 de novembro, de réxime xurídico das Administracións públicas e do procedemento administrativo común). No caso de que se interpoña o recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo (artigo 116 da Lei 30/92, de 26 de novembro, de réxime xurídico das Administracións públicas e do procedemento administrativo común). ANEXO I PROGRAMA PARTE XERAL 1. A Constitución española de 1978: estrutura, caracteres e principios xerais.2. Dereitos fundamentais e liberdades públicas. Garantías legais, xurisdicionais e institucionais.3. A organización territorial do Estado na Constitución española. O Estado autonómico. A autonomía das nacionalidades e rexións. A autonomía local na Constitución e a súa garantía institucional.4. O Estatuto de autonomía de Galicia: estrutura e contido.5. O municipio: concepto, elementos e competencias. Os servizos mínimos.6. A organización municipal. Órganos necesarios e órganos complementarios. O Pleno. O Alcalde. Os tenentes de Alcalde. A Xunta de Goberno Local. Competencias de cada un deles.7. O funcionamento dos órganos colexiados locais. Convocatoria e orde do día. Requisitos de constitución. Votacións. Actas e certificados de acordos.8. A potestade regulamentaria local. Ordenanzas e regulamentos. Definición. Clases. Procedemento de elaboración e aprobación. Os bandos.9. O acto administrativo. Concepto, clases e elementos. A eficacia dos actos administrativos. A notificación: contido, prazo e práctica. A publicación.10. O procedemento administrativo: concepto e clases. Os principios xerais do procedemento administrativo. As normas reguladoras. Dimensión temporal do procedemento administrativo: días hábiles e cómputo de prazos. A recepción e rexistro de documentos.11. Fases do procedemento administrativo xeral: iniciación, ordenación, instrución e terminación.12. A invalidez do acto administrativo. Supostos de nulidade de pleno dereito e de anulabilidade.13. A revisión de actos e disposicións pola propia Administración. A acción de nulidade, procedemento, límites. Efectos. A declaración de lesividade. A revogación de actos. A rectificación de erros materiais e de feito.14. Os recursos administrativos: concepto e clases. As reclamacións previas ao exercicio de accións civís e laborais.15. Licencias administrativas. Declaracións responsables e comunicacións previas.16. A Lei 7/2007 do 12 de abril do estatuto básico do empregado público: clases de persoal ó servizo das administracións públicas. O persoal ó servizo das corporacións locais: clases de funcionarios locais. Os instrumentos de ordenación de persoal: Plantillas e relacións de postos de traballo.17. O acceso ó emprego público, principios reguladores. Requisitos. Sistemas selectivos. A extinción da condición de empregado público.18. Dereitos dos empregados públicos. Retribucións. Licencias e permisos. Deberes dos empregados públicos.19. Os recursos das Facendas Locais: enumeración. Definición dos ingresos de dereito privado. Principios de tributación local. PARTE ESPECIAL 1. O documento de titularidade pública. O documento de titularidade privada.2. O documento de arquivo. Definición. Caracteres. Valores. A formación do expediente. O documento electrónico.3. Concepto de arquivo: definición. Función. Tipos.4. O arquivo público: definición, clases, persoal e infraestruturas e orzamentos.5. O arquivo público: funcións. A xestión documental e a información e o acceso ós documentos.6. O arquivo privado: definición e obrigas das persoas titulares.7. Formas ordinarias e extraordinarias de ingreso e saída de documentos. As transferencias. O préstamo de documentos.8. A clasificación. Definición e principios. Elementos e sistemas de clasificación. O cadro de clasificación. A codificación.9. A ordenación. Definición e niveis de aplicación. Características dun sistema de ordenación. Labores relacionadas coa ordenación. A instalación.10. Valoración, selección e eliminación de documentos. Criterios de valoración e selección.11. A descrición arquivística. Instrumentos resultantes. Control do linguaxe: índices e tesauros.12. A normalización da descrición: normas, modelos e formatos de intercambio.13. O edificio de arquivo. Áreas e circuítos. Instalacións, equipamento e mobiliario.14. Causas e factores de degradación dos documentos. Medidas de conservación preventiva. Criterios e procedementos básicos de restauración.15. O acceso ós documentos e ós arquivos. Dereito á intimidade e dereito á protección dos datos persoais. Aspectos legais.16. Sistemas de reprodución de documentos en arquivos. A dixitalización de documentos. Normas e aplicacións.17. O sistema de arquivos de Galicia: definición, estrutura, arquivos e requisitos e efectos da pertenza ó sistema de arquivos de Galicia.18. O sistema de arquivos das entidades locais.19. Réxime sancionador en materia de arquivos e patrimonio documental de Galicia.20. A biblioteca. Definición e clasificación. Principios e valores de actuación.21. O sistema galego de bibliotecas. Definición e composición. Obrigas das persoas titulares das bibliotecas integradas no sistema.22. A biblioteca de Galicia. Definición e funcións.23. A rede de bibliotecas de Galicia. Definición e estrutura.24. Bibliotecas centrais territoriais. Bibliotecas centrais municipais. Bibliotecas de proximidade. Bibliotecas locais. Servizos bibliotecarios móbiles.25. A biblioteca pública. Definición e funcións. Obrigas das persoas titulares de bibliotecas públicas.26. As bibliotecas públicas municipais segundo o decreto 41/2001 de refundición da normativa en materia de bibliotecas.27. A formación da colección: selección e adquisición.28. Desenvolvemento e xestión da colección. A expurgación. Avaliación da colección.29. Proceso técnico dos fondos bibliotecarios. Xestión dos fondos e localizacións. Análise da estrutura da información dos fondos e localizacións.30. Espazos e equipamento nas bibliotecas. Especial referencia ás bibliotecas públicas.31. Preservación da colección nas bibliotecas. Métodos preventivos de conservación. A restauración.32. Os catálogos nas bibliotecas: concepto, fins e problemas de elaboración. Os catálogos colectivos físicos e virtuais.33. As novas tecnoloxías e a súa aplicación aos servizos bibliotecarios. Os sistemas integrados de automatización de bibliotecas: estado actual e tendencias de futuro.34. O usuario das bibliotecas públicas: tipoloxía e detección de necesidades. A calidade do servizo ao usuario: o factor humano na atención ao público. Suxestións, queixas e o seu tratamento.35. Os servizos na biblioteca pública. Información bibliográfica. O acceso aos fondos e a subministración de documentos. O servizo de préstamo: sistemas e características.36. A animación á lectura: conceptos e características. Actividades. A promoción da lectura dixital na biblioteca pública.37. Dinamización cultural: concepto e características. Actividades culturais nas bibliotecas públicas. Cooperación con outras entidades e colectivos.38. A función social da biblioteca. Presenza da biblioteca pública na sociedade.39. O réxime dos fondos bibliográficos. Dereitos e obrigas das persoas usuarias das bibliotecas públicas.40. A propiedade intelectual: marco legal e repercusións nas bibliotecas.41. Réxime sancionador en materia de bibliotecas de Galicia. ANEXO II D./dona __________________________, con data de nacemento _______________________, con DNI n.º ____________, e con domicilio en ______________________________________ (teléfono ___________; correo electrónico _________________________) ante o Sr. alcalde-presidente do Concello de Fene, COMPARECE e DI: a) Que coñece e acepta as bases de selección para a cobertura dunha praza de bibliotecario como funcionario interino do Concello de Fene, grupo: A; subgrupo: A2; escala: administración especial; subescala: técnica; nivel: medio, mediante o sistema de oposición libre, e para a creación dunha lista de aspirantes para futuras coberturas interinas da dita praza ou da praza de axudante de arquivo-arquiveiro do grupo: A; subgrupo: A2; escala: administración especial; subescala: técnica; nivel: medio. b) Que desexa ser admitido ás probas selectivas convocadas. c) Que reúne todos e cada un dos requisitos establecidos nas bases da convocatoria, e que aporta a documentación esixida para ó efecto (orixinais ou copias debidamente compulsadas). d) Que adxunta á presente: – Copia compulsada do DNI ou pasaporte. – Fotocopia compulsada do título de ______________________________________________ – Fotocopia compulsada acreditativa de posuír o CELGA 4 ou título equivalente (só para aqueles aspirantes que desexen acreditar de estar exentos da proba de lingua galega) Por todo o exposto, SOLICITA que se teña por presentada esta solicitude e sexa admitido ás probas selectivas para a cobertura dunha praza de bibliotecario como funcionario interino do Concello de Fene, grupo: A; subgrupo: A2; escala: administración especial; subescala: técnica; nivel: medio, mediante o sistema de oposición libre, e para a creación dunha lista de aspirantes para futuras coberturas interinas da dita praza ou da praza de axudante de arquivo-arquiveiro do grupo: A; subgrupo: A2; escala: administración especial; subescala: técnica; nivel: medio. En__________, __ de ________________ de 20__ Asdo.: ________________________ ALCALDE-PRESIDENTE DO CONCELLO DE FENE”. SEGUNDO.–Convocar o proceso selectivo para a cobertura dunha praza de bibliotecario como funcionario interino do Concello de Fene, grupo: A; subgrupo: A2; escala: administración especial; subescala: técnica; nivel: medio, mediante o sistema de oposición libre, e para a creación dunha lista de aspirantes para futuras coberturas interinas da dita praza ou da praza de axudante de arquivo-arquiveiro do grupo: A; subgrupo: A2; escala: administración especial; subescala: técnica; nivel: medio. O prazo de presentación de solicitudes de participación será de 10 días hábiles contados a partir do seguinte ó da publicación das bases de selección no Boletín Oficial da Provincia. TERCEIRO.–Designar como membros do tribunal, titulares e suplentes, que xulgarán o proceso selectivo dunha praza de bibliotecario como funcionario interino do Concello de Fene, grupo: A; subgrupo: A2; escala: administración especial; subescala: técnica; nivel: medio, mediante o sistema de oposición libre, e para a creación dunha lista de aspirantes para futuras coberturas interinas da dita praza ou da praza de axudante de arquivo-arquiveiro do grupo: A; subgrupo: A2; escala: administración especial; subescala: técnica; nivel: medio, ós seguintes: Fene, 20 de febreiro de 2015. O alcalde Gumersindo Pedro Galego Feal